কিট হ্যারিংটন
"ওয়ার হর্স"-এ অভিনয়ের পর হ্যারিংটন এইচবিওর টেলিভিশন ধারাবাহিক "গেম অব থ্রোনস"-এর জন স্নো চরিত্রের জন্য অডিশন দেন। ধারাবাহিকটি ২০১১ সালে প্রচারের পর সমাদৃত হয় এবং টেলিভিশন চ্যানেলটি ২য় মৌসুমের কাজ শুরু করে। হ্যারিংটনের চরিত্রের বেশিরভাগ অংশই চিত্রায়িত হয় আইসল্যান্ড ও আয়ারল্যান্ডে। ধারাবাহিকটির সপ্তম মৌসুম শেষ হয়েছে এবং ২০১৮ বা ১৯ সালে অষ্টম মৌসুম দিয়ে শেষ হবে। "গেম অব থ্রোনস" কাল্পনিক দুই মহাদেশ ওয়েস্টেরস ও এসোসে সংগঠিত হয় এবং অভিজাত পরিবারসমূহের মধ্যে সাত রাজ্যের আয়রন থ্রোন নিয়ন্ত্রণের জন্য সংঘর্ষ শুরু হয়। জন স্নোকে ধারাবাহিকের প্রথমে উইন্টারফেলের লর্ড এডার্ড স্টার্কের অবৈধ সন্তান হিসেবে পরিচয় করে দেওয়া হয়, যে পরে নাইট্‌স ওয়াচের সর্বাধিনায়ক এবং উত্তরের রাজা হন।
গেম অব থ্রোনস
অন্যদিকে মূল রাজবংশের শেষ রাজার দুই সন্তান ভিসেরিস টার্গেরিয়ান (হ্যারি লয়েড) এবং ডিনেরিস টার্গেরিয়ান (এমিলিয়া ক্লার্ক) তাদের জীবন নিয়ে পালাচ্ছে এবং সিংহাসন পুনঃপ্রাপ্তির জন্য দল গঠন করছে। ডিনেরিসের যাযাবর ডথোরাকি সর্দার খাল ড্রগোর (জ্যাসন মোমোয়া) সাথে বিবাহ হয়। ড্রগোর মৃত্যুর পর তার চিতা থেকে সে তিনটি ড্রাগন নিয়ে বের হলে ডথোরাকিরা তার অনুগামী হয়। ডিনেরিসের অনুগামীদের মধ্যে আরও উল্লেখযোগ্য ব্যক্তিবর্গ হল রাজধানী থেকে নির্বাসিত নাইট স্যার জোরাহ মোরমন্ট (ইয়ান গ্লেন), নাথের বহুভাষী মিসান্দেই (নাথালি এমানুয়েল) এবং যোদ্ধা দারিও নাহারিস (মিখেল হুইসমান)।